
Cele trei strălucite semne, pe care le ai în stemă, 

Corbul, Crucea şi vulturul, te arată mare întru toate, 

Ştefane Cantacuzino, mărirea voievozilor, 

Cinstea şi lauda străluciților tăi strămoşi. 

Vulturul arată noblețea neamului tău 

Şi slăvita Împărăție Romană, pe care au avut-o. 

Corbul dovedeşte că eşti domnitor al Valahiei 

Şi cel mai bun conducător al poporului tău şi al țării 
tale. 

Iar prea cinstita Cruce te mărturiseşte ocrotitor 

Al Bisericii lui Hristos şi cinstitor? al dreptei credințe. 


1. Astfel e numit autorul cărții în ediția din 1715. 
2. Voievodul Ştefan Cantacuzino este numit „Aărons” (latris) = 
adorator, cinstitor „al dreptei credinţe”, adică al Ortodoxiei. 

INTRODUCEREA AUTORULUI 
CĂTRE 
DE DUMNEZEU CINSTITORUL 
DOMNITOR 


Ştiind, prea cinstite şi iubitorule de Hristos Domn, 
dragostea prea fierbinte şi dorința dumnezeiască, pe 
care le are Înălțimea Voastră de a guverna fără greşea- 
lă, şi aşa cum este bineplăcut lui Dumnezeu, pe supuşii 
pe care vi i-a încredințat Dumnezeu; cunoscând, de 
asemenea, şi râvna ce o aveți de a vă împodobi conduita 
morală cu înțelepciune şi cu o cultură demnă de un 
domnitor, am adunat din cugetările înțelepților şi ale 
învăţătorilor din vechime pe cele mai importante şi mai 
potrivite, adică pe cele care contribuie la o astfel de gu- 
vernare, şi am realizat o Antologie de cugetări din 
diferite cărți de cugetări. 

Cugetările pe care le-am adunat, le-am transpus în 
versuri simple politice ritmice, pentru a fi mai uşor de 
înțeles şi de reţinut. Scopul meu a fost să le dedic per- 
soanei voastre de Dumnezeu cinstitoare, din tot sufletul 
şi cu binecuvântări părinteşti. De aceea, am pus la acrosti- 
hul versurilor”, titlul întreg al acestei cărți. Aşadar, dacă 
va lua cineva prima literă a fiecărui vers, va găsi titlul în 
întregime, de la început (adică de la smeritul mitropolit) 


3. Acrostihul este poezia în care literele inițiale ale versurilor, 
citite vertical, formează un cuvânt, în cazul de față titlul cărții. La 
traducere nu s-au putut păstra aceleaşi litere la începutul fiecărei 
cugetări a Sfântului Antim. 

până la sfârşit, unde scriu binecuvântarea apostolică. Pen- 
tru aceasta, vă rog să fie primită cu bunăvoință această 
scriere, să fie citită cu mare grijă, iar cine o va citi va avea 
roade folositoare şi în viaţă va fi binecredincios. 


ACROSTIHUL 


Smeritul mitropolit al Ungro-Vlahiei, Antim din 
Iviria, prea Înălţatului şi de Dumnezeu cinstitorului 
domnitor al întregii Ungro-Vlahii domnului domnu- 
luit loan-Ştefan Cantacuzino Voievod, iubit fiu şi 
binefăcător al smereniei noastre - întru Duhul Sfânt - 
har, milă şi ajutor de sus - de la Dumnezeu Atotţiitorul - 
şi binecuvântare apostolică". 


kkkkk 


Atunci când atât noblețea, cât şi demnitățile sunt 
împodobite cu ştiinţă, cu sfaturi şi mustrări, toate aces- 
tea îl fac pe om înțelept, bine-văzut de toți ceilalți oa- 
meni, demn de laudă şi admirat în veacuri nesfârşite. 
Acestea îl îndrumă: cum să guverneze pe alții şi pe el 
însuşi şi să trăiască în demnitate; pe care oameni să-i 
accepte şi pe care să-i ocolească, iar de la legea lui 
Dumnezeu să nu se îndepărteze vreodată. 


4. Expresia de reverență, atunci când se adresează cineva că- 
tre un bărbat, în limba greacă, este „Kbpog kbptog” (kyrios kyrios) 
= domnul domnul. 

5. Sfântul Antim îl binecuvintează pe voievod cu „binecu- 
vântare apostolică”, deoarece este arhiereu al Bisericii Ortodoxe, 
care este „una, sfântă, sobornicească şi apostolică Biserică”. 

Pentru toate cele de mai sus, împărații, domnitorii 
şi regii care au fost buni guvernatori şi au dorit să as- 
culte sfaturile şi mustrările au fost preamăriți de pro- 
nia dumnezeiască. 

De aceea, o, prea Înălţate, ca un om înțelept şi 
blând, ca să-ți prea măreşti ţara, să adaugi, pe lângă 
celelalte lucruri pe care le-ai învățat şi pentru care ne-ai 
fost pus ca cel mai bun stăpânitor, şi sfaturile pe care 
ți le ofer cu părintească bunăvoință, ca să te facă fericit. 

Pentru toate acestea, încep acrostihul cu îndem- 
nuri, sfaturi şi o parte din cugetări. 


ÎNCEPUTUL STIHURILOR, 
CE AU CA ACROSTIH 
ÎNSEMNAREA DE MAI SUS 


Întâiul sfat, prea puternice, prima îndemnare, care 
este şi prima poruncă şi vestire de la Dumnezeu, este 
aceasta: iubeşte, cinsteşte şi adoră“ pe Dumnezeu, Cre- 
atorul tău; să ai totdeauna, în sufletul tău, teamă de El. 
Având teamă de EI, ai şi înțelepciunea însăşi întru tine, 
după cum spun Pildele. 

Să te păzeşti, prea dorite, ca să nu faci jurământ 
vreodată, dacă vrei să te mântuieşti. 


6. Adorarea (Aargea = latreia) se îndreaptă numai către 
Dumnezeu Cel în Treime. 

7. „Începutul înţelepciunii este frica de Dumnezeu” (Pildele lui 
Solomon I, 7). 

Străduieşte-te cât poți ca să faci ceea ce este plăcut 
Ziditorului tău şi să-L rogi totdeauna pentru binefa- 
ceri. 

Proprietatea soarelui este să strălucească, iar ca- 
litatea bunului stăpânitor este să se îngrijească de toți. 

Mulțimea înțelepților şi a poeților spune cu claritate 
câți dintre domnitori au fost împodobiţi cu bunele 
moravuri. 

Dumnezeu Cel Atotputernic ţi-a dat o mare cinste, 
învrednicindu-te să fii singur stăpânitor. De aceea, cu 
atât mai mult trebuie să-L cinsteşti şi, mai ales, să Îi 
mulțumeşti în particular şi înaintea oamenilor. 

Să iubeşti pe toți supuşii tăi deopotrivă şi să nu faci 
deosebiri între cei străini ori între oamenii locului. Să 
îi iubeşti precum un tată îşi iubeşte copiii, deoarece 
trebuie să le faci bine tuturor. 

Cetăţenii țării tale să îţi fie supuşi şi ascultători şi 
să-ți ofere în dar părerea bună despre tine, stăpânitorul 
lor. Aceştia să aibă între ei bună înţelegere, iar dezbi- 
narea să o alungi departe de sufletele lor. 

Ochiul este luminătorul trupului’, iar stăpânirea 
este ajutorul oraşului. Deci ochiul sănătos îndreptează 
trupul tău, iar domnitorul cel drept îşi întăreşte 
tronul. 

Mare dar vei avea de la Dumnezeu pentru sufletul 
tău, dacă în viaţa ta vei judeca drept pe prietenii şi pe 
vrăjmaşii tăi. 


8. Matei 6, 22. 

Îndepărtează de la tine judecarea şi vorbirea de rău 
a altora, fiindcă acestea sunt ca un şarpe cu două capete 
şi aduc mare pierdere. 

lubeşte pe supuşii tăi cu o adevărată dragoste pen- 
tru oameni, ca să te iubească şi aceştia din toată inima. 

Să nu te stăpânească niciodată supărarea care se 
dovedeşte violentă, pentru că domnitorului îi este ca- 
racteristică stăpânirea patimilor proprii. Să fii blând, 
echilibrat, liniştit cu cei buni, fiindcă Dumnezeu vrea să 
fii un om deosebit. 

Pe cei drepți să îi ai sfetnici pentru toate faptele tale, 
fiindcă fapta necugetată se numeşte rea. 

Îndepărtează pe boieri de la nedreptate, po- 
runceşte-le să lase deoparte viclenia, deoarece, fiul meu, 
pe cât de mult aduce neajunsuri cel ce face nedreptate, 
pe atât de mult face rău cel ce îl iartă pe cel nedrept. 

Vei deveni fericit şi vei fi în siguranţă dacă aduci 
pace şi dacă faci să înceteze faptele ruşinoase?. Îndepăr- 
tează de la tine pe cei care săvârşesc fapte ruşinoase, iar 
ca fii ai țării să-i ai numai pe făcătorii de pace. 

Să stăpâneşti, prea puternice, mai ales cu dragoste 
şi să nu aduci vreodată vătămare supuşilor tăi. 

O, ce mare dar este facerea de bine, iar fapta bună 
înalță şi îndumnezeieşte sufletul şi trupul, le curăță de 
păcate; pe fiu îl desăvârşeşte ca pe un soare strălucitor. 
Ai venit cu strălucire dumnezeiască, ca o stea luminoasă, 
nu ca să te luminezi, ci ca să faci binele. 


9. Sfântul Antim numeşte faptele ruşinoase „scandaluri”. 

Să te gândeşti totdeauna asupra naturii omeneşti, 
anume că ea a fost făcută din pământ. 

Pe cei buni să îi urmezi. Faptele bune ale împăraților 
să le urmezi şi să cugeți la ele, fiindcă tu eşti un domni- 
tor vrednic. Când vei face aceasta, toți supuşii tăi vor 
trăi cu înțelepciune, iar ţie, domnitorului lor, îţi vor dori 
să trăieşti ani mulți. 

Să cunoşti şi pe duşmanul stăpânirii tale, care este, în 
acelaşi timp, vrăjmaşul cel puternic al țării tale. 

Îngrijeşte-te ca să-ți înfrumusețezi viața cu fapte 
bune, cât vei putea de mult, în tot timpul vieţii tale. 

Cel mai important lucru şi, în acelaşi timp, un semn 
al unei nobleți cu adevărat regale este ca voievodul să 
fie întru totul de acord cu el însuşi: să-şi respecte tot- 
deauna neschimbate promisiunile făcute şi, în inima sa, 
să aibă aceleaşi gânduri”. 

Să fii un înţelept judecător pentru tine însuți: cugetul 
şi voinţa ta să se vadă în hotărârile tale. Judecă-ţi faptele 
personale ca şi cum le-ai vedea într-o oglindă, iar faptele 
nedemne îndepărtează-le de la tine ca pe nişte hoți. 

Dacă vrei ca toţi să te proclame folositor şi renumit 
şi să te numească Stăpânitor şi tată al lor, să-i consideri 
pe supuşii tăi ca fiind fii ai tăi. 

Dacă vrei să te îmbogăţeşti cu toate cele necesare de 
la Dumnezeu, să fii cel mai bun stăpânitor pentru 


10. Centrul gândirii este rațiunea omului. Prin exprimarea de 
mai sus, Sfântul Antim îndeamnă pe voievod ca faptele sale să fie 
„încălzite” de dragostea către oameni. 

sărmanii străini, pentru ca ei să laude pretutindeni 
noblețea neamului!!. Auzindu-se pretutindeni numele 
tău cel bun, blând şi primitor de străini, vor veni la tine 
oamenii de la marginile pământului. 

În țările necredincioşilor cei necăjiţi sunt arşi de mul- 
tele impozite, de greutăți şi de munci. Priveşte-i cum se 
chinuie şi să îți pară rău de ei, ca unul ce le eşti tată. Fii 
blând cu aceştia, îndură-te spre aceşti fii ai tăi. 

Să ai grijă ca să fii întru toate lăudat, în această viață, 
ca apoi, după moarte, să fii fericit. 

Numai frica de Dumnezeu să o ai în sufletul tău, iar 
pe aceasta să o ai, ca un refugiu, şi în viața ta. 

Credința ortodoxă să o ai drept cea mai înaltă 
înțelepciune, iar lipsa credinței să îţi fie cea mai înjo- 
sitoare nebunie. Legea” să o păzeşti totdeauna, să nu o 
încalci? şi de la cuvintele lui Hristos să nu te 
îndepărtezi. Când vei împlini poruncile lui Hristos, Care 
este Binefăcătorul tău, atunci vei deveni fiul blând al 
Dătătorului legii. 

Cinsteşte şi respectă pe Dumnezeu cu dragoste, 
după cum El voiește, iar nu din teamă pentru EI, fiindcă 
Dumnezeu nu vrea aşa ceva. 

Să te faci apărător al poruncilor Legii; acolo să îți 
concentrezi vorbirea şi cugetarea, din tot sufletul tău. 


11. Neamului românesc. 

12. Lui Dumnezeu. 

13. Pleonasmul este întâlnit în limba greacă, pentru a întări o 
idee. 

Cunoaşte că diavolul răneşte cu desfătarea, însă 
biciuieşte cu ruşinea şi cu mult amar. 

Domnul Cel Atotputernic zice, cu Sfatul Săui!+: Te voi 
pune, omule, judecător întru cinstea mea. Acesta îşi 
cunoaşte propria persoană şi starea în care se află dacă, 
mai înainte, va cunoaşte cu adevărat pe Ziditorul său. 

Înfrânează-ţi foarte bine dorinţa ta şi ai grijă să nu 
devină stăpână a cugetului tău. 

Din întâlnirea cu alte persoane şi din vorbiri plăcute, 
mulți oameni au câştigat, cu cinste, adevărata prietenie. 

Virtutea este cea mai bună, dar şi ştiinţa este bună. 
Acestea îl înalță pe om prin învăţătură şi îi oferă o bună 
reputație. 

Alungă din sufletul tău invidia, care este foarte rea, 
fiindcă este caracteristic invidiosului ca totdeauna să fie 
îndurerat. 

Atunci când devii prin cuvintele tale stăpân al 
duşmanului tău, să te faci judecător bun şi pentru pro- 
pria ta persoană. Slăveşte şi mulţumeşte, pentru aceasta, 
Dumnezeului tău; lasă-l ca să-l judece Dumnezeu şi 
iartă-l pe duşmanul tău. 

Omului credincios şi bunului păstor îi este caracte- 
ristic faptul de a sta ca un uriaş deasupra munților, adică 
să-şi respecte înțelegerile făcute şi să rămână neclintit în 
convorbirile pe care le are cu ceilalți. 


14. „Sfatul” lui Dumnezeu este cel al Preasfintei Treimi. 
15. Facere 1, 28. Omul a fost pus de Dumnezeu să stăpânească 
peste toată creația văzută. 

Omul să nu fie nesătul, ci să fie multumit cu ceea ce 
a dobândit pe cale legală şi să nu se arate 
nerecunoscător. Să îndure cu bună cuviinţă cele ce vin 
de la Dumnezeu şi zilnic să-l mulțumească pentru ce are 
în prezent. 

O bună guvernare, după ceea ce spun filosofii, iese 
în evidenţă înaintea oamenilor prin trei lucruri: dacă se 
găseşte pâine din belşug peste tot; dacă există dreptate 
puternică pentru toți oamenii; dacă oamenii circulă fără 
frică şi fără osteneală. 

După cum spun filosofii, este un bun conducător 
acela care: este demn de încredere; are dragoste 
părintească; este aspru în judecățile pe care le face; se 
gândeşte permanent la supuşii săi, adică se îngrijeşte 
foarte mult de ei. Desigur, cel mai bun conducător este 
acela care, făcându-şi prieteni’, îi păstrează în inima sa. 
Acesta să aibă o dragoste adevărată, din inimă, şi să 
arate celorlalți oameni, cu bucurie, că are pentru ei o 
adevărată dragoste. Pe de altă parte, dacă îi poartă în 
pântecele său”, acel conducător este foarte rău şi plin de 
nedreptate. 

Să devii un exemplu bun pentru urmaşii tăi şi luptă- 
te pentru cele bune, după cum au făcut şi strămoşii tăi. 

Să nu arăţi vreodată nepăsare cetățenilor tăi, pentru 
ca şi ei să nu fie nepăsători față de hotărârile tale. 


16. Pe ceilalți oameni. 
17. Conducătorul nedrept caută mai mult să îi „mănânce”, 
decât să aibă grijă de supuşii săi. 

Toate întâmplările din cauza cărora omul suferă în 
această lume, îl întunecă în încercarea de a se îmbogăți 
sufleteşte. Şi iarăşi: dacă pătimim pentru cealaltă viață, 
toate acele lucruri ne aduc lumină şi mare slavă. 

Să ai în vedere că oricine acuză pe alți oameni, acela 
caută motiv ca să calomnieze către ceilalți pe cei mari. 

Compătimirea adevărată către cei mici a fost 
lăudată, pe bună dreptate, de către cei mai înţelepţi oa- 
meni. 

O, câte dintre bucuriile depline ale acestei lumi au 
fost însoţite de întristare şi câte sunt pline de necazuri! 

Pe prietenii tăi să îi iubeşti ca pe tine însuți, cu atât 
mai mult cu cât - după ce i-ai încercat - îi socoteşti pri- 
eteni din tot sufletul. 

Lumea este socotită, de către oamenii buni, noapte şi 
chin al iadului, însă cei răi văd lumea aceasta ca pe un 
paradis. 

Cugetările nu sunt folositoare în practică, după cum 
zice însuşi Grigoriei*, atunci când Dumnezeu porunceşte 
ceva. 

Toate binefacerile şi darurile închid gurile tuturor 
duşmanilor, ca şi cum le-ar pecetlui. 

Respectă virtutea ca pe unica noblețe sufletească, iar 
în al doilea rând să cinsteşti neamul strămoşilor tăi. 

În timpul în care eşti pe tron să nu rezolvi, fără să 
cugeţi, vreuna din problemele pe care le ai; mai înainte 
să te sfătuieşti cu cei care au frică de Dumnezeu. 


18. Sfântul Grigorie Telogul sau de Dumnezeu Cuvântătorul. 

Să fugi de îngâmfare şi de slava deşartă, deoarece 
acestea îi îndepărtează pe toți cei ce îţi sunt apropiați. 

Să ştii, fiul meu, că toate cele lumești sunt pieritoare, 
schimbătoare şi nesigure, pline de toate necazurile. Lu- 
crurile viitoare sunt liniştite, sigure, neschimbate, 
adevărate şi bine întărite!?. 

Lumea este în sărbătoare, iar noi suntem ca nişte 
comercianți în această lume falsă, zice Teologul. 

Dând cele nestatornice, luăm împărăţia cerească. O, 
îndurare nemărginită şi mare a lui Dumnezeu! Mergem 
la ceruri prin milă, fii ai lui Dumnezeu fiind, pentru 
bunătatea Lui. 

O, prea Înălţate! Fii binefăcător, iar Dumnezeu îți va 
fi foarte folositor. Binefacerea biruieşte moartea şi îl face 
pe om egalul lui Dumnezeu, după cum zice Solomon”. 

Dacă eşti alături de doctorii sufletelor, vei deveni 
următor al poruncilor celor bune; vei învăţa de la ei ce 
trebuie să faci, cum trebuie să te porţi şi faptele sufleteşti 
pe care trebuie să le faci, pentru a dobândi viața”. 

O, fiul meu! Virtutea este liniştea sufletului, buna 
cuviință a stăpânitorilor şi a tuturor celor ce se mântu- 
iesc. Boala moşteneşte lucrurile trecătoare ale acestei 
lumi, mărirea şi frumuseţea, iar moartea le câştigă. 


19. Pe piatra adevărului, Care este Hristos Dumnezeu. 
20. Sfântul Grigorie Teologul. 

21. Proverbele lui Solomon 10, 2. 

22. Aceştia sunt preoții Bisericii Ortodoxe. 

23. Viaţa veşnică. 

Domnia şi biruința le-ai luat de la Dumnezeu, iar pe 
acestea să le păzeşti ca pe lucrul cel mai de preţ. 

Să te străduieşti să întreci pe toți în bunătate, după 
cum i-ai biruit deja prin mărire. Dacă voieşti să ai o mare 
victorie împotriva duşmanilor, o, fiul meu, caută să-ți 
învingi patimile proprii. 

Să fii blând şi îndurător cu supuşii tăi. Dacă iubeşti pe 
Dumnezeu, Íl ai ajutor şi, chiar dacă ai avea stăpânire asupra 
întregii lumi, să-ți aminteşti că vei da socoteală la judecată. 

Model de urmat, lumină şi exemplu să fii pentru oile 
tale, pentru a străluci ca soarele, prin faptele tale. 

Să ai buni prieteni şi credincioşi pe slujitorii tăi care 
s-au dovedit credincioşi şi către alți stăpânitori. 

Pe omul pe care-l iubeşti să ţi-l faci prieten, spune cu- 
vinte bune, despre el, şi laudă-l cu plăcere, fiindcă începutul 
prieteniei este lauda. Defăimarea, însă, este cauza duşmăniei. 

Ca guvernator şi părinte să nu fii niciodată neglijent, 
ci totdeauna lucrează cu bucurie, ca să fii fericit. 

Impozitele comunităţii să le aduni în pace, dacă 
voieşti să-ţi fericeşti țara degrab. 

Egalitatea adevărată să o găsească toți şi să ai pri- 
eteni apropiaţi pe cei care spun adevărul. Dacă vei 
vedea că prietenul tău este prieten cu duşmanul tău, 
socoteşte-l vrăjmaş şi mincinos apropiat al tău. Cu un 
prieten al tău prefăcut şi posibil duşman să nu fii des- 
chis întru totul, dacă vrei binele tău. 

Bizuieşte-te pe legile şi poruncile date de tine. 
Îndeplineşte-ţi cu hotărâre îndatoririle tale, dacă vrei să 
crească faima şi onoarea ta. 


90 SFÂNTUL ANTIM IVIREANUL 


Viaţa ta să fie dreaptă şi bineplăcută înaintea lui 
Dumnezeu, dacă doreşti să dobândeşti ajutorul lui 
Dumnezeu. Pe toți oamenii să-i întâmpini cu amabili- 
tate şi să faci bine tuturor, fiindcă sufletul generos este 
aproape de Dumnezeu. Să ai ajutor pe Dumnezeu şi nu 
vei avea război niciodată. 

Să Îi fii dator lui Dumnezeu şi să ai prieteni pe oa- 
meni, iar pe cei apropiați şi pe străini să-i consideri pri- 
eteni deopotrivă. 

Dacă duşmanul tău se consideră o mică furnică, tu 
să-l socoteşti foarte mare, iar atunci se va teme de tine. 

O, fiul meu, dacă te vei păzi de trei fiare, să ştii că 
vei găsi vindecare sufletească. Fugi de iubirea banilor ca 
de o fiară, de mânie ca de un animal sălbatic şi de 
patimă. 

Datoria medicilor este să dea medicamente bolna- 
vilor şi să vindece. Tot aşa, domnitorii cei buni şi cei ce 
sunt lăudați se întristează mult atunci când cei săraci 
sunt nedreptățiți. Domnitorii înlătură nedreptatea şi îi 
eliberează pe săraci; aceia trimit pe boierii drepți, care 
îndată îi scapă pe săraci. 

Să prețuieşti pe supuşii tăi, alungă pe cei ce fac rău. 
Să supraveghezi pe cei din funcțiile publice cu atenţie, 
fiindcă, în ceea ce greşesc oamenii tăi, duşmanii vor 
arunca întreaga răspundere asupra ta. 

O, prea puternice, să ocoleşti totdeauna pe oamenii 
linguşitori, pe cei nedrepțţi, pe cei mincinoşi şi pe cei 
prea desfrânați, ca să nu corupă toată societatea, 
moravurile cele bune şi judecata ta cea bună. Linguşi- 

torul este precum corbul, mincinosul e precum tâlharul, 
iar omul nedrept este ca un bădăran, ca o oglindă 
distrusă. 

Rădăcină şi temelie% este adunarea cea bună, iar 
convorbirea cuviincioasă este sarea lucrurilor bune. 

Acum, pentru că te afli la conducere, hotărăşti şi ai 
putere la stăpânire, să devii trandafirul virtuții şi floarea 
binefacerii, pentru ca să te faci şi fiu al Împărăției de sus. 

Gândeşte-te cum au trecut toate împărățiile şi 
stăpânirile, care s-au sfărâmat ca visul. Lucrarea virtuții 
trăieşte şi rămâne statornică şi îl face pe om, cu uşurinţă, 
egal cu Dumnezeu”. 

Iscoditorii faptelor noastre sunt prietenii noştri de 
astăzi, care toți sunt numiți, de către oameni, prieteni. 

Să fii atent la lucrurile bune şi folositoare, pe toate 
să le observi, să te gândeşti la toate, pentru ca să trăieşti 
şi să domneşti bine. Mulţi domnitori au fost în această 
domnie, însă puțini au câştigat Împărăţia de sus. Tu, 
însă, strălucite domnitorule, cu guvernarea ta cea 
părintească şi plină de credinţă, câştigă-ți sufletul. 

Cel care se împrieteneşte cu oamenii cei buni, 
străluceşte, se măreşte şi îşi înfrumuseţează manierele. 

Să cunoşti că cel mai bun medicament, atunci cînd 
vei avea supărări, este vindecarea cea bună şi bine- 
plăcută de la Dumnezeu. Fericirea deplină a domnito- 
rilor este să ofere toată dreptatea supuşilor lor. 


24. A unor bune relaţii sociale. 
25. Prin sfințenie, omul poate să fie la fel ca Dumnezeu, după 
har, iar nu după fiinţă. 

Prietenia cu oamenii prost-crescuți are o temelie 
putredă; de aceea, să primeşti sfaturi de la oamenii 
înţelepţi şi cu experienţă. 

Prea strălucite şi prea puternice, având trupul mu- 
ritor, iar sufletul întru totul nemuritor în veci, să nu-ţi 
laşi niciodată sufletul gol ca şi trupul, ci să-ți 
împodobeşti sufletul cel nemuritor. 

Cu toate că ai ajuns domnitor, şi chiar dacă vei de- 
veni împărat, vei părăsi această viață şi vei moşteni trei 
coți de pământ! 


ALTE STIHURI POLITICE, 
SCRISE ÎN ALT FEL. TREI STIHURI 
DESPĂRȚITE CUPRIND O IDEE, 
AVÂND LA ÎNCEPUTUL VERSULUI 
ACEST ACROSTIH 


MULT DORITULUI MEU DOMNITOR 
ŞTEFAN 


In trei lucruri constă perfecțiunea omului: să-şi pă- 
zească credința”, să rabde cele ce i se întâmplă în viață şi, 
în al treilea rând, să guverneze cu judecată şi cu înțelepciune. 

Lumea aceasta să socoteşti că este o călătorie şi o 
cale, aşadar să călătorim cu bine, pentru a fi mult-lăudați 
de aceia care vin după noi în lume. 


26. A omului care conduce, în special. 
27. Credinţa ortodoxă. 

Un mare domnitor fără dreptate este ca un râu fără 
apă, după cum zice mulțimea dascălilor înţelepţi. 

Păzeşte-te de duşmanul tău, care se arată în fața ta 
prietenos, blând, prietenos, precum vulpea cea vicleană, 
pentru că prefăcutul caută prilej să te înşele. 

Dacă vrei să fii lăudat în vecii vecilor, să ai înaintea 
ochilor tăi lauda şi renumele% şi să faci lucruri demne 
de laudă şi de renume. 

Să te ocupi de toți supuşii, să ai grijă cu bună-voință 
ca toți cetățenii tăi să trăiască în linişte, pentru că, de 
felul cum se îngrijeşte păstorul, vor afla odihnă cei 
păstoriți. 

O, fiul meu! Gândeşte-te la acestea şi nu vei greşi 
vreodată. Adu-ţi aminte din ce eşti creat, unde vei 
merge şi unde vei rămâne în veşnicie. 

Pe boierii care sunt alături de tine să-i iubeşti şi să-i 
apreciezi, însă nu pe cei care îţi laudă faptele pe care le 
faci, ci mai ales pe cei care te judecă şi te sfătuiesc atunci 
când greşeşti. 

O, fiul meu! Să săvârşeşti lucruri nemuritoare şi 
dumnezeieşti, ca să nu se piardă şi faptele atunci când se 
va pierde trupul”, ci să rămână vii în vecii vecilor. 

Toţi cei nobili şi mari mult se măresc, pentru că ei 
trăiesc în fericire şi îi primesc pe toți, căci atunci când ei 
sunt cinstiți mai mult, devin şi mai nobili. 


28. „Vederea” virtuților înseamnă înfăptuirea lor. 
29. „Pierderea trupului” este moartea trupească. 

Fiule, având astăzi stăpânirea şi puterea de a săvârşi 
binefaceri şi alte fapte bune, să nu amâni lucrul pentru 
ziua de mâine. 

Nu spune doar vorbe şi nu da numai porunci, fără să 
ai fapte, pentru că cel mai bun dintre toți oamenii din 
lume este cel care face bine cu fapta celor nevoiaşi. 

Socoteşte-i slujitori şi prieteni de încredere pe oa- 
menii înţelepţi şi vrednici, dacă vrei să ai foloase şi să-ți 
slujească cu credință. Totdeauna gândeşte-te că 
adevărații prieteni sunt cei care te ajută şi îți sunt 
credincioşi la nevoie; mai degrabă pe aceştia să-i iubeşti 
şi să-i onorezi cu demnități. 

Împărații şi domnitorii sunt nefericiți, iar supușii se 
prăbuşesc“ împreună cu conducătorii lor, atunci când 
cei corupți se bucură de cinstire, iar cei virtuoşi sunt 
disprețuiți. Este demn de admirat şi fericit de toţi acela 
care îşi îndreptează greşelile, luând aminte la greşelile 
urâte ale celorlalți oameni. 

Să fii soare pentru toți, răspândeşte-ți razele şi 
luminează, cu faptele şi cu binefacerile, pe toți supușii 
tăi şi pe străini. 

Model şi icoană vie a Împăratului şi Proorocului 
Dumnezeu” este domnitorul cel drept, blând şi milostiv; 
fiind astfel, şi tu te vei face chipul lui Dumnezeu pe 
pământ. 


30. Din punct de vedere moral. 
31. Mântuitorul Hristos este Marele Arhiereu, Împărat şi 
Prooroc. 

O, prea strălucită floare, fiu de neam împărătesc! 
Fie-ţi faptele şi lucrările tale împărăteşti strălucite, pen- 
tru ca şi tu să străluceşti pe tronul nobilului tău neam. 

Cu siguranță că, mai mult decât orice, îl împodobeşte 
pe domnitor conştiinţa cea mai bună, cea mai dreaptă şi 
neîntrecută, fiindcă, pe de altă parte, bogăţia şi mărirea 
se duc precum curge apa. 

Coroana îi încoronează pe împărați şi pe domnitori, 
iar sufletele domnitorilor şi ale oamenilor importanți 
sunt încununate de dreptatea dumnezeiască şi frumuse- 
tea sufletească. 

Să ai grijă ca să nu te mândreşti vreodată înaintea 
vrăjmaşilor tăi cu victoriile tale, nici să batjocoreşti o, 
fiule, nenorocirile altora, căci împrejurările vieții sunt 
aceleaşi pentru toți, iar viitorul este neprevăzut. 

Păcatul viclean se ține de om precum umbra după 
trupul nostru, oriunde mergem. De aceea, fii binevoitor 
şi blând cu cei care greşesc. 

Întoarce-ți, pleacă-ţi urechea la cei ce te roagă şi să-i 
mângâi cu cuvintele cele mai blânde, dacă vrei să te 
proclame părinte al lor iubit. 

Consideră-i tâlhari pe oamenii calomniatori şi alun- 
gă-i departe, fiule, de tronul tău, pentru că aceştia fac 
rău oamenilor buni şi credincioşi ție. 

Fiindcă ai luat de la Dumnezeu putere mare, să 
iubeşti pe Binefăcătorul tău mai mult decât pe ceilalți 
oameni şi adoră-L? prin faptele tale bune. Pune în ar- 


32. Adorarea se îndreaptă numai către Dumnezeu-Creatorul. 

monie, prin fapte virtuoase şi dumnezeieşti, noblețea su- 
fletului tău cu noblețea trupului tău, ca ele să fie în ar- 
monia în care au fost create la început”. 

Să doreşti mai mult să dai, decât să ți se dea, pentru 
că în acest fel îi îndatorezi pe toți să se roage lui Dumnezeu 
pentru fericirea ta. 

O însuşire importantă a unei domnii bune este ca, 
mai întâi, să se înfrumuseţeze pe sine cu moravuri bune, 
iar apoi să îmbunătățească moravurile supuşilor săi. 


ALTE STIHURI POLITICE, CU RIMĂ, 
ALCĂTUITE DIN OPT SILABE, 
CARE VORBESC ŞI DESPRE RUGĂCIUNE, 
CARE ESTE CEA DINTÂI ÎNTRE VIRTUŢI 


Dumnezeu, Cel Binefăcător şi Creator al tuturor, 
ne-a făcut dintru început, luând țărână din pământ, a 
suflat asupra noastră cu suflare dumnezeiescă* şi ne-a 
creat cu natură dublă”, făcută în chip minunat. De 
aceea, prea strălucite şi prea cinstitorule de Dumnezeu, 
avem datoria ca în această viață să le împodobim pe 
amândouă - pe suflet şi pe trup, care este făcut din 
pământ - cu moravuri bune şi folositoare şi cu mulțimea 
virtuților. 


33. „Prima creaţie” este crearea primilor oameni, a lui Adam şi 
a Evei, de către Dumnezeu. „A doua creație” este naşterea omului, 
cu trupul, din părinții săi. 

34. Cf. Facere 2, 7. 

35. Omul este alcătuit din suflet şi trup. 

Aşadar, aici să ne lăudăm şi mult să ne iubim, iar 
după moarte, în viața de apoi, să ne bucurăm cu Sfinții, 
fugind de cei nevrednici. De aceea, am scris aceste 
cugetări numindu-le Antologie de cugetări în versuri, 
adunând numai pe cele mai bune ale înțelepților, care 
curăță sufletul, împodobesc pe oameni şi fac pe domni- 
tori să strălucească în vecii vecilor. Pe acestea să le citeşti 
şi să le studiezi cu de-amănuntul, pentru ca: să trăieşti 
foarte bine, să fii cu adevărat fericit, să ai ocîrmuire 
cinstită, să ai o experienţă desăvârşită, să fii mărit în chip 
strălucit de către toți, să fii cel mai înalt în fapte - prin 
impozite bine gândite -, să fii foarte liniştit cu toți, însă 
înfricoşător pentru calomniatori. 

O, prea dorite şi prea strălucite al meu, pentru că 
rugăciunea fierbinte şi curată către Dumnezeu este cea 
mai frumoasă şi cea mai bună dintre cugetări, este folo- 
sitoare sufletului şi dumnezeiască, este doamna 
virtuților. Aceasta curăță sufletul şi bucură pe Cel prea 
Înalt, înlătură păcatul, îl frumusețează pe om şi îl face 
în fiecare zi cu inima mai luminată şi cu mintea curățată 
şi întru totul luminată de har, ca să se înalțe deasupra 
cerurilor, pentru a se întâlni cu Dumnezeu, după cum 
spun înțelepții şi teologii, precum Vasile cel Mare, cel ce 
este faima Cezareei. Pentru aceasta, prietene şi fiule, 


36. Cezareea Capadociei (azi oraşul Kayseri, Turcia) a fost o 
cetate importantă a Imperiului Bizantin, situată în centrul Asiei 
Mici. Sfântul Vasile cel Mare a fost cel mai important mitropolit al 
Cezareei (370-379). Din anul 1776 mitropolitul Ţării Româneşti (al 
Ungro-Vlahiei) a avut titlul onorific de „locţiitor al tronului Ceza- 

care eşti binecuvântat de Dumnezeu, ca să vorbeşti cu 
Dumnezeu şi să-l mulțumeşti, am pus aici, la sfârşitul 
cărții, rugăciuni foarte folositoare, mulțumiri scurte, ca 
să te rogi adeseori şi de multe ori pe zi”, pentru a găsi 
vindecare şi mângâiere. După cum lacob* poruncește şi 
strigă către noi toți, iar Hrisostom iarăşi zice cu glas 
mare: Să faci mulțumire cu inima veselă şi să te rogi din 
inimă, ca să dobândeşti vindecarea. Dacă, atunci când 
ne întâlnim şi vorbim cu oamenii buni, simțim puţină 
mulțumire şi avem mult folos, cât har vom dobândi 
dacă ne rugăm aşa cum se cuvine? Cu Dumnezeu vor- 
bim împreună şi cu el ne întâlnim; unde este adorarea, 
acolo este şi convorbirea cu Dumnezeu. Preasfântul Duh 
vine cu voia lui Dumnezeu”, locuieşte în inimă şi umple 
cu binecuvântare inima şi trupul. 

Ascultă ce ne învaţă despre rugăciune cel ce este 
Gură-de-Aur“. Rugăciunea cea mai curată este cea plină 
de har, care îi face pe oameni să se întâlnească cu 
Dumnezeu şi îi înalță; este sigiliul înțelepciunii, 
siguranța păcii, apărătoarea fecioriei, curățirea răutății, 
pedagogia mâniei, cauza smereniei, alungarea urei şi 
deplina încetare a durerii. 


reei Capadociei”. Din 1925 acest titlu este purtat de către Patriarhul 
României, care este şi Mitropolitul Munteniei şi Dobrogei. 

37. Repetarea ideii, prin sinonime, este o caracteristică a 
exprimării în limba greacă, pentru a întări ideea. 

38. Cf. Iacob 5, 13. 

39. Cu voia lui Dumnezeu-Tatăl. 

40. Sfântul loan Gură-de-Aur. 

Aşadar, pentru atâtea daruri mari şi strălucite, pe 
care le are rugăciunea ca o cinstită doamnă, am scris, cu 
dorire, câteva rugăciuni de mulțumire, alese şi mult 
lăudate, pe care totdeauna să le citeşti, pentru a-L slăvi 
pe Dumnezeu. Să Îl lauzi, să Îi mulțumeşti şi să-L 
slăveşti ziua şi noaptea, cu inimă fierbinte. Să Îl ai ajutor 
şi ocrotitor al tău, nimicitor al duşmanilor tăi şi 
binefăcător întru toate, apărătorul domniei, aco- 
perământ al țării şi al strălucitei doamne Păuna, ajutor 
pentru prea iubiții şi prea doriţii tăi fii Constantin şi 
Răducanu, vlăstare ale coroanei tale, şi pentru întregul 
tău palat. 

După această lume şi bogăţiile ei trecătoare să intri 
în locaşurile cele cereşti şi veşnice, în Împărăția cea de 
sus, cea cerească şi dumnezeiască, pentru a slăvi pe 
Treimea Cea de o Fiinţă; să te rogi fără prihană şi în vecii 
vecilor, împreună cu copiii şi cu soția ta, în viața cea 
fericită. 

RUGĂCIUNI DE CERERE 
CĂTRE PREA BUNUL DUMNEZEU ŞI CĂTRE 
STĂPÂNA ŞI PURUREA FECIOARA MARIA, 
CARE SE ROSTESC ÎN FIECARE ZI 
A SĂPTĂMÂNII 


DUMINICĂ DIMINEAȚA 
RUGĂCIUNEA ÎNTÂI 


Din somn ridicându-mă, mulțumescu-ți ie, 
Preasfântă Treime, că, pentru multă bunătatea Ta şi pen- 
tru îndelungă-răbdarea Ta, nu Te-ai mâniat pe mine, 
leneşul şi păcătosul, nici nu m-ai pierdut pentru 
fărădelegile mele, ci ai arătat iubire de oameni, după 
obicei; şi, întru deznădăjduire zăcând eu, m-ai ridicat, 
ca să slăvesc puterea Ta dis-de-dimineaţă. Deci, acum 
luminează-mi ochii gândului, deschide-mi gura, ca să 
cuget la cuvintele Tale, să înțeleg poruncile Tale, să fac 
voia Ta, să-i cânt întru mărturisirea inimii şi să laud 
prea sfânt numele Tău, al Tatălui şi al Fiului şi al Sfân- 
tului Duh, acum şi pururea şi în vecii vecilor. Amin. 


RUGĂCIUNEA A DOUA, către 
PREASFÂNTA NĂSCĂTOARE DE DUMNEZEU 


Iubitoare de oameni, Maică a lubitorului de oameni 
Dumnezeu, Stăpână, de Dumnezeu Născătoare, pleacă 
urechea ta şi ascultă-mă dintru înălțimea slavei tale. 
Păcătuit-am, Preasfântă, păcătuit-am şi cunosc fărădele- 

gile mele şi păcatul meu înaintea mea este pururea. 
Caută, Prea Sfântă, spre rugăciunea şi spre mărturisirea 
robului tău şi dăruieşte-mi izvor de lacrimi, din sufletu-mi 
înfrânt, curăță-mă, dezleagă-mă, spală noroiul păcatelor 
mele; insuflă, în inima mea, teama cea sfântă față de Fiul 
tău şi Dumnezeu. 

Nor prea luminos al Soarelui Celui înțelegător, 
străluceşte lumina ta cea simțitoare în mintea mea cea 
tulburată şi întunecată, împrăştie şi alungă pâcla cea 
deasă a cugetărilor mele celor viclene, pentru ca, în li- 
niştea şi blândeţea luminii strălucirii tale, să aduc Ție, 
Creatorului şi Ziditorului meu, jertfă de laudă şi de 
mărturisire, slăvindu-Te cu mulțumire pe tine, rugătoa- 
rea pentru cei păcătoşi, şi pe Hristos, Cel născut din tine 
şi Dumnezeul nostru, în vecii cecilor. Amin. 


LUNI 
RUGĂCIUNEA ÎNTÂI 


Doamne Dumnezeul nostru, Cel ce prin pocăință ai 
dăruit iertare oamenilor şi ne-ai arătat chip de 
cunoaştere a păcatelor şi de mărturisire, spre iertare, 
pocăinţa proorocului David, Însuţi, Stăpâne, pe noi, cei 
căzuți în multe şi mari păcate, miluieşte-ne după mare 
mila Ta şi după mulțimea îndurărilor Tale; şterge 
fărădelegile noastre; că Ție am greşit, Doamne, Cel ce 
cunoşti şi cele nearătate şi cele ascunse ale inimii oame- 
nilor şi Care singur ai putere a ierta păcatele. Inimă 
curată zidind întru noi şi cu duh stăpânitor întărindu-ne 

şi bucuria mântuirii Tale arătându-ne, nu ne lepăda pe 
noi de la fața Ta, ci binevoieşte, ca un bun şi iubitor de 
oameni, până la suflarea noastră cea mai de pe urmă, să-Ţi 
aducem Ție jertfa dreptăţii şi prinos în sfintele Tale 
altare. Cu mila şi cu îndurările şi cu iubirea de oameni 
ale Unuia-Născut Fiului Tău, cu Care eşti binecuvântat, 
împreună cu Prea Sfântul şi Bunul şi de viață Făcătorul 
Tău Duh, acum şi pururea şi în vecii vecilor. Amin. 


RUGĂCIUNEA A DOUA, către 
PREA SFÂNTA NĂSCĂTOARE DE DUMNEZEU 


Stăpâna mea, Născătoare de Dumnezeu, nu mă 
părăsi pe mine, păcătosul şi nevrednicul robul tău, ca să 
nu fiu pierdut pentru faptele mele cel viclene; ci, pentru 
milostivirea ta, caută spre mine şi mă izbăveşte de 
ispitele acestea, pentru ca şi eu să te măresc totdeauna ca 
pe apărătoarea mea şi ca pe veşnica mărire a neamului 
nostru, izbăvit fiind cu mila ta, totdeauna, acum şi pu- 
rurea şi în vecii vecilor. Amin. 


MARȚI 
RUGĂCIUNEA ÎNTÂI 


Doamne,  Indurate şi  Milostive, Îndelung- 
răbdătorule şi Mult-milostive, ascultă rugăciunea mea, 
ia aminte la glasul rugăciunii mele. Fă cu mine semn 
spre bine; îndreptează-mă pe calea Ta, ca să umblu întru 
adevărul Tău; veseleşte inima mea, ca să ne temem de 

numele Tău cel sfânt, pentru că mare eşti Tu şi taci lu 
cruri minunate . Tu singur eşti Dumnezeu şi nu este ni 
meni asemenea Ție, Doamne: puternic întru milă şi bun 
întru tărie, spre a ajuta şi a mângâia şi a mântui pe toți 
cei ce nădăjduiesc întru numele Tău cel sfânt. Că Ție se 
cuvine toată slava, cinstea şi închinăciunea, Tatălui şi Fi- 
ului şi Sfântului Duh, acum şi pururea şi în vecii vecilor. 
Amin. 


RUGĂCIUNEA A DOUA 


Dumnezeule cel veşnic, Făcătorule a toată făptura, 
Izvorule al milei, adâncul bunătăţilor, arată peste mine 
lumina feţei Tale, Doamne; străluceşte în inima mea, 
Soare înțelegător al dreptății, şi umple sufletul meu de 
a Ta veselie. Învaţă-mă ca să cuget şi să spun judecățile 
Tale şi să mă mărturisesc Ție neîncetat, Stăpânului şi 
Binefăcătorului meu. Mâinile mele le îndreptează spre 
lucrarea voii Tale şi fă cu mine ca să Te iubesc şi să 
sporesc bine-făcând cele plăcute Ţie, păzindu-mă de tot 
păcatul şi de toată puterea potrivnică, pentru ca şi prin 
mine, smeritul şi nevrednicul robul tău, să se slăvească 
prea sfânt numele Tău, al Tatălui şi al Fiului şi al Sfân- 
tului Duh, acum şi pururea şi în vecii vecilor. Amin. 

MIERCURI 
RUGĂCIUNEA ÎNTÂI 


Dumnezeule şi Părinte al Domnului nostru lisus 
Hristos, Cel care m-ai ridicat din patul meu şi m-ai în- 
drumat până în acest ceas al rugăciunii, dă-mi harul 
Tău, deschizându-mi gura. Călăuzeşte-mă cu Duhul 
Tău cel Sfânt şi învață-mă îndreptările Tale. Câte Ți-am 
greşit până în acest ceas, cu cuvântul, cu fapta sau cu 
gândul, cu voie ori fără de voie, slăbeşte, lasă, iartă, 
după mare mila Ta. Că, dacă Te vei uita la fărădelegi, 
Doamne, Doamne, cine va putea suferi? Că la Tine este 
izbăvirea. Tu eşti Unul Sfânt, ajutător, puternic şi 
apărător al vieții noastre şi pe Tine Te laudă toată zidi- 
rea în veci. Amin. 


RUGĂCIUNEA A DOUA, către 
PREASLĂVITA NĂSCĂTOARE DE DUMNEZEU 


Preasfântă Stăpână, Născătoare de Dumnezeu, 
izgoneşte de la mine, păcătosul şi nevrednicul robul 
Tău, lenevia, uitarea, neştiința, nepurtarea de grijă şi 
toate cugetările viclene şi necurate de la ticăloasa mea 
inimă şi de la întinatul meu suflet şi de la întunecata mea 
minte; şi stinge văpaia patimilor mele şi miluieşte-mă şi 
ajută-mi, pentru că sunt neputincios cu sufletul şi cu 
trupul. Izbăveşte-mă de dorinţele cele viclene, care vin 
asupra mea, şi de aducerile-aminte din zi şi din noapte 
şi izbăveşte-mă de toate faptele mele cele rele. Că tu eşti 

prea binecuvântată mai mult decât toate neamurile şi 
prea cinstitul tău nume se slăveşte în vecii vecilor. Amin. 


JOI 
RUGĂCIUNEA ÎNTÂI 


Binecuvântat eşti, Dumnezeul părinților noştri, şi 
lăudat şi prea slăvit este numele Tău în veci, pentru că 
ai făcut să treacă umbra nopții şi mi-ai arătat iarăşi lu- 
mina zilei. Şi mă rog milostivei Tale bunătăți, Doamne: 
curățeşte păcatele mele şi primeşte rugăciunea mea, 
întru mare mila Ta. Că la Tine scăpăm, Dumnezeule cel 
Milostiv şi Atotputernic. Străluceşte în inima mea 
Soarele cel adevărat al dreptăţii Tale; luminează mintea 
mea şi simţurile toate păzeşte-mi-le, ca, umblând în lu- 
mina zilei cu bunăcuviinţă, pe calea poruncilor Tale, să 
ajung la viaţa cea de veci, că la Tine este izvorul vieții, şi 
să mă învrednicesc să fiu întru desfătarea luminii Tale 
celei neapropiate. Că Tu eşti Dumnezeul nostru şi Ție 
slavă înălțăm, Tatălui şi Fiului şi Sfântului Duh, acum 
şi în veci. Amin. 


RUGĂCIUNEA A DOUA 


Doamne, Dumnezeul nostru, adu-Ți aminte de 
mine, păcătosul şi nevrednicul robul Tău, când chem 
numele Tău cel sfânt, şi nu mă lăsa ruşinat în aşteptarea 
milei Tale, ci îmi dăruieşte, Doamne, împlinirea tuturor 
cererilor celor spre mântuire; şi mă învredniceşte să Te 

iubesc şi să mă tem de Tine, din toată inima mea, şi să 
fac întru toate voia Ta. Că bun şi iubitor de oameni 
Dumnezeu eşti şi numai ie se cuvine slava şi închină- 
ciunea în veci. Amin. 


VINERI 
RUGĂCIUNEA ÎNTÂI 


Dis-de-dimineaţă ridic duhul meu către Tine, 
Dumnezeule, pentru că lumină sunt poruncile Tale. 
Invaţă-mă, Dumnezeule, dreptatea Ta, poruncile Tale şi 
îndreptările Tale. Luminează ochii gândurilor mele, ca 
nu cumva să adorm în păcate, spre moarte; risipeşte 
orice negură de la inima mea. Păzeşte fără de ispită viața 
mea, cu pecetea Sfântului Tău Duh. Revarsă asupra mea 
bogata milă a iubirii Tale de oameni, pentru ca, mântuit 
fiind cu sufletul şi cu trupul, să slăvesc cu îndrăznire mi- 
nunatul şi binecuvântatul Tău nume, al Tatălui, şi al Fiului 
şi al Sfântului Duh, acum şi în vecii vecilor. Amin. 


RUGĂCIUNEA A DOUA, către 
PREALĂUDATA NĂSCĂTOARE DE DUMNEZEU 


Stăpână, Născătoare de Dumnezeu, nădejdea mea, tu 
cunoşti cugetele mele şi faptele mele şi slăbiciunea 
smeritei mele făpturi şi ție îți pun înainte sufletul meu cel 
întinat cu multe păcate. Tu, Stăpână, vezi murdăria rănilor 
nevrednicului meu suflet. Tu, însă, dăruieşte-mi vinde- 
care, punând asupra mea picătura dragostei de oameni. 

Ascultă-mă, Prea Curată, şi fă-L binevoitor pentru 
mine pe Fiul tău şi Dumnezeu, Cel care va spune înain- 
tea îngerilor şi a oamenilor cugetele şi faptele mele cele 
viclene. Să te primească pe tine lubitorul de oameni ca 
pe o Maică, pentru ca să mijloceşti pentru tot sufletul 
păcătos şi deznădăjduit, ca ceea ce eşti izbăvirea şi mi- 
jlocitoarea păcătoşilor. 

Miluieşte-mă pe mine, cel afundat în adâncul 
păcatelor, care îndrăznesc la mila ta şi la ocrotirea ta cea 
iubitoare de oameni, care îți aduc suspin din inima mea 
zdrobită. Nu înceta, Stăpână, să mijloceşti pentru mine, 
cel smerit şi nevrednic, pentru ca, prin ajutorul tău, să 
mă învrednicesc de iertarea multelor şi grelelor mele 
păcate. Că tu eşti nădejdea celor deznădăjduiți, ajutorul 
celor neajutoraţi, scăparea celor ce aleargă la tine şi pe 
tine te laudă toată făptura în veci. Amin. 


SÂMBĂTĂ 
RUGĂCIUNEA ÎNTÂI 


Doamne Dumnezeul meu, Cel ce ai alungat de la 
mine lenevia somnului şi m-ai chemat cu chemare 
sfântă, ca să mă mărturisesc ie pentru judecățile 
dreptății Tale, primeşte smerita mea rugăciune şi 
dăruieşte-mi credință fără de ruşine, nădejde 
neşovăitoare şi dragoste adevărată. Binecuvintează 
intrările şi ieşirile mele, faptele, cuvintele şi dorinţele 
mele, pentru ca să slăvesc cu mulțumire nespusa şi 
folositoarea Ta bunătate. Căci al Tău este să ne miluieşti 

şi să ne mântuieşti, Dumnezeul nostru, şi Ţie slavă 
înălțăm Tatălui, şi Fiului şi Sfântului Duh, acum şi pu- 
rurea şi în vecii vecilor. Amin. 


RUGĂCIUNEA A DOUA 


Doamne Dumnezeul nostru - Cel ce ai făcut cerul, 
pământul, marea şi toate cele ce sunt în ele - miluieşte-mă 
şi mă iartă pe mine, păcătosul şi nevrednicul robul Tău, 
de păcatele mele cele multe. Izbăveşte-mă, Doamne, de 
patimile trupului şi scapă-mă de războiul cugetelor mele 
celor necurate. 

Doamne, Dumnezeul meu, apără-mă de uneltirile 
diavolului şi acoperă-mă cu mâna Ta cea puternică de 
toată năvălirea vrăjmaşului. 

Doamne, Tu toate le ştii, Tu cunoşti greşelile mele 
şi, după cum binevoieşti, izbăveşte-mă de acestea. 

Doamne, Dumnezeul meu, dăruieşte-mi Îngeri buni, 
care să mă conducă şi să mă îndrume. 

Doamne, luminează-mi inima, pe care mi-a în- 
tunecat-o dorinţa cea vicleană. 

Doamne, eu ca un om am greşit, iar Tu, ca Dumnezeu, 
iartă-mă şi miluieşte-mă. Doamne, vezi slăbiciunea su- 
fletului meu şi trimite harul Tău întru ajutorul meu; 
dăruieşte-mi un sfârşit bun şi desfătarea vieții celei 
veşnice, pentru ca şi prin mine, păcătosul, să se prea 
slăvească prea sfânt numele Tău, al Tatălui şi al Fiului şi 
al Sfântului Duh, acum şi în vecii nesfârşiți. Amin. 

RUGĂCIUNE CĂTRE ÎNGERUL 
PĂZITOR AL 
SUFLETULUI OMULUI, 
care se citeşte în fiecare seară 


Sfinte Îngere, îndrumătorul necuratului meu suflet 
şi al vieţii mele celei ticăloase, nu mă părăsi pe mine, 
păcătosul, nici nu te îndepărta de mine pentru neîn- 
frânarea mea; nu da loc diavolului viclean, ca să-mi 
stăpânească acest trup muritor cu silnicie. Întăreşte înti- 
nata şi neputincioasa mea mână şi mă călăuzeşte pe 
calea mântuirii. Aşa Sfinte Îngere, păzitorul şi acoperi- 
torul întinatului meu suflet şi trup, iartă-mi toate faptele 
cu care te-am necăjit în toate zilele vieții mele şi orice am 
greşit în această zi. Acoperă-mă în această noapte şi 
păzeşte-mă de toată ispita celui potrivnic, ca să nu mânii 
cu niciun păcat pe Dumnezeu; roagă-te pentru mine 
către Domnul, ca să mă întărească întru frica Sa şi vred- 
nic să mă arate pe mine, robul Său, bunătății Sale. Amin. 

ALTE VERSURI, 
CE REZUMĂ CUPRINSUL ACESTEI CĂRŢI, 
AL CĂROR ACROSTIH ESTE 


OSTENEALA LUI ANTIM 


Această mică lucrare a fost alcătuită foarte bine, iar 
întreg cuprinsul ei a fost împărțit în patru părți. Două 
părți au cugetări, care înfrumuseţează foarte bine viața 
domnitorilor. La sfârşit s-au pus celelalte părți care mân- 
tuiesc sufletul şi îi aduc mari foloase, precum Nilul 
ajută, udând sufletele cu curgeri aurite. Acestea Îl 
îmbunează pe Dumnezeu Cel Atotputernic. Mai ales 
partea a patra ne face fii ai Celui fără de stricăciune, însă 
partea a treia ne îndrumă către dorirea părţii a patra. 

Aşadar, pe cât îţi este cu putinţă, înfrumusețează-ți 
viața, ca să devii fiu al lu: Dumnezeu şi să-ți mântuieşti 
sufletul. 


SFÂRŞIT 
şi lui Dumnezeu slavă. 

SFATURI CREŞTINO-POLITICE CĂTRE 
PREACREDINCIOSUL 
ŞI PREAÎNĂLȚATUL DOMNITOR 
ŞI VOIEVOD AL TOATĂ UNGRO-VLAHIA, 
DOMNUL IOAN ŞTEFAN CANTACUZINO 


Stihuri la stema Ungro-Vlahiei ..............ueeeaeeeee 
Introducerea autorului către de Dumnezeu cin- 
stitorul: dONIRITOT sceptica pata dă ea cat 
Acrosühül aan acad e dania dale 
Începutul stihurilor creştino-politice ................... 
Alte stihuri politice către domnitorul Ştefan. ...... 
Alte stihuri politice, cu rimă, care vorbesc şi 
despre rugăciune, cea dintâi dintre virtuți ................. 
Rugăciuni de cerere către Prea Bunul Dumnezeu 
şi către pururea Fecioara Maria, care se rostesc în 
fiecare zi a săptămânii: 
DümiNiCă esa vila a alin ei ar date ea al oda 


AAT aT eo panta iai d taia dia 
SETI ALA ESEE ia a eat once i 
Rugăciune către Îngerul păzitor al sufletului 
CODRII E zăcea age poet 0 a a 
Alte versuri, ce rezumă cuprinsul acestei cărți ... 

